**PRIKAZ POSTERA**

NASLOV: *MATEMATIKA U PRIRODOSLOVLJU DRUGIH RAZREDA OŠ*

IME I PREZIME AUTORA: *KSENIJA KOVAČIĆ i SNJEŽANA PRUSEC-KOVAČIĆ*

ŠKOLA: *OŠ VUGROVEC-KAŠINA, KAŠINA*

KLJUČNE RIJEČI: zbrajanje, oduzimanje, množenje i dijeljenje, prirodoslovlje

SAŽETAK:

Matematika i prirodoslovlje su znanosti, ali i dijelovi naših života koji ne bi postojali bez istraživanja i mjerenja. U prvom i drugom razredu osnovne škole potrebno je s posebnom osjetljivošću paziti na procese učenja i poučavanja, a obrazovna postignuća učenika trebaju biti prilagođena spoznajnim i doživljajnim sposobnostima učenika te dobi. Nastavu matematike treba što više povezivati s realnim svijetom i životom te pravim problemima.

Stoga smo mi obradbu množenja i dijeljenja započeli otkrivanjem zadataka s množenjem u dječjem okruženju tj. povezali s nastavom prirode i društva. Zbrajali smo, oduzimali, množili i dijelili kroz teme prirode i društva u drugom razredu: obitelj, dom, zaštitu i čuvanje okoliša, promet, sat, dijete i prehranu. Povezivali smo sadržaje matematike s učeničkim iskustvom i prirodom, te uz pomoć stvarnog materijala prikazali i objasnili množenje i dijeljenje brojem. Pritom smo koristili suvremene nastavne metode i oblike rada.

LITERATURA:

1. Nacionalni okvirni kurikulum za predškolski odgoj i obrazovanje te opće obvezno i srednjoškolsko obrazovanje

2. S. Ćorić, S. Bakarić Palička: Eureka 2, udžbenik prirode i društva za 2. razred osnovne škole, Školska knjiga, Zagreb, 2011.

3. J. Markovac: Matematika 2, udžbenik za drugi razred osnovne škole, Alfa, Zagreb, 2012.

4. I. De Zan: Metodika nastave prirode i društva, Školska knjiga, Zagreb, 2000.